Volta de la Capella Sixtina

context: 3. El sacrifici de Noè (Gènesi, 8,20).[20] Es mostra el sacrifici d'acció de gràcies que Noè va realitzar després del Diluvi universal. L'obra mostra Noè vestit amb una túnica vermella darrere d'una roca que serveix de fogó, on es realitza el sacrifici. Hi ha foc sobre aquest fogó i Noè aixeca la mà assenyalant el cel, en un símbol d'agraïment a Déu. Una anciana, possiblement la seva esposa, es gira cap a ell per dir-li alguna cosa. Una dona a la dreta de Noè posa una branca al foc i evita de mirar el xai que està sent sacrificat. A la dreta de l'obra, un home porta una mica de llenya per fer més gran la flama de la foguera. Als seus peus, un home nu acaba d'assassinar un xai, mentre un altre home nu, agenollat, revifa el foc. A l'esquerra del quadre hi ha, en primer terme, un noi que porta el proper xai a sacrificar. La sensació de resistència per part de l'animal és molt intensa. Aquesta escena és la més acadèmica, amb un gran ritme de composició i amb una perspectiva rigorosa que queda ressaltada amb la posició en cantonada de l'altar del sacrifici; els personatges estan ordenats dins d'una figura ovalada.[21]
qas: answers: text: el sacrifici d'acció de gràcies que Noè va realitzar després del Diluvi universal
question: Quina escena és representa a l'obra?

answers: text: amb una túnica vermella
question: Com va vestit Noè?

answers: text: el cel
question: Què assenyala Noè quan aixeca la mà?

answers: text: a la dreta de Noè
question: On està situada la dona que posa una branca al foc?

answers: text: el proper xai a sacrificar
question: Què duu el noi situat a l'esquerra del quadre?

context: 2. El diluvi (Gènesi, 6,5).[17] El pintor representa l'escena amb un gran dramatisme: s'aprecia als rostres l'angoixa i l'horror davant la fúria dels elements. Segons Ascanio Condivi, primer biògraf de Miquel Àngel, aquesta va ser la primera escena que va pintar a la volta; les dificultats que va trobar en aquesta primera escena va fer que decidís de treballar sol, sense ajudants. Les figures, en posicions diverses, mostren escorços violents.[18] L'estructura existent proporciona a l'escena la impressió de gran espai, en què la disminució de la mida de les figures d'acord amb la llunyania s'ha calculat a ull, sense complir cap càlcul matemàtic; la profunditat s'aconsegueix amb la dinàmica plàstica de les masses i amb el desequilibri de les dues masses asimètriques de les muntanyes dels costats i el buit que s'obre al centre. L'arca del fons s'aprecia com si fos una església, representada per Miquel Àngel com el símbol de la salvació.[19]
qas: answers: text: amb un gran dramatisme
question: Com representa el pintor l'escena del diluvi?

answers: text: als rostres
question: On es pot apreciar l'angoixa en l'escena?

answers: text: Ascanio Condivi
question: Qui va ser el primer biògraf de Miquel Àngel?

answers: text: símbol de la salvació
question: Què representa l'arca del fons de la pintura que s'assembla a una església?

answers: text: amb la dinàmica plàstica de les masses i amb el desequilibri de les dues masses asimètriques de les muntanyes dels costats i el buit que s'obre al centre
question: Com aconsegueix Miquel Àngel profunditat en l'escena?

context: Els va realitzar amb anatomies potents, i tots presenten una actitud diferent, asseguts sobre unes estructures, també fingides, de marbre; solen acompanyar-se d'ornaments de caràcter vegetal. Amb una gran varietat en el joc de braços i cames, s'inclinen cap enrere o cap endavant amb una gran llibertat, i mostrant una clara relació amb els conceptes platònics de la bellesa i de l'Eros. Se n'han fet interpretacions que apunten a un possible símbol sensual, o en relació a algun tipus d'esclavitud.[37]
qas: answers: text: sobre unes estructures
question: Sobre què estan asseguts?

answers: text: marbre
question: De quin material són les estructures sobre les que estan asseguts?

answers: text: amb els conceptes platònics de la bellesa i de l'Eros
question: Amb què mostren relació els personatges de la pintura?

answers: text: cap enrere o cap endavant amb una gran llibertat
question: Com s'inclinen els cossos a la pintura?

context: Entre 1980 i 1989, es desenvoluparen treballs de neteja i restauració de la volta, ennegrida pel pas dels anys. Aquesta restauració va provocar moltes objeccions per part d'historiadors d'art, per la gran magnitud que representava. Es va fer una petició al papa Joan Pau II per parar aquesta restauració, signada per diversos artistes dels Estats Units, entre ells Robert Motherwell, Robert Rauschenberg, Christo, George Segal i Andy Warhol.[55]
qas: answers: text: Entre 1980 i 1989
question: Quan es van desenvolupar treballs de neteja de la volta?

answers: text: pel pas dels anys
question: Per què estava ennegrida la volta?

answers: text: moltes objeccions
question: Què va provocar la restauració als historiadors d'art?

answers: text: per la gran magnitud que representava
question: Per què va provocar la restauració de la volta moltes objeccions per part dels historiadors d'art?

answers: text: al papa Joan Pau II
question: A qui es va fer una petició per aturar la restauració?

context: 9. Separació de la llum de la foscor (Gènesi, 1,4).[33] Amb una gran originalitat a l'escorç, les dues mans separen la nit del dia; com si fos un atlant, Déu suporta el pes del cosmos. Sobre ell, s'obren alguns núvols que deixen passar una mica de llum. La túnica rosa de Déu es mou bruscament creant l'efecte de moviment. Al costat dret de Déu hi ha foscor, però la llum és present des de dalt cap a la seva esquerra. En aquesta pintura, Déu es mostra sol, sense el seguici d'àngels. És la pintura més senzilla de la sèrie.[35]
qas: answers: text: les dues mans
question: Què separa la nit del dia en l'obra?

answers: text: una mica de llum
question: Què deixen passar els núvols que s'obren sobre Déu?

answers: text: rosa
question: De quin color és la túnica de Déu?

answers: text: sol
question: Com es mostra Déu en aquesta obra?

context: Els elements arquitectònics simulats aconsegueixen multiplicar els marcs de la volta i separen les diverses escenes. La franja central està dividida en nou rectangles amb escenes del Gènesi: les tres primeres sobre la creació del món, tres més sobre la creació de l'ésser humà i, les tres últimes, sobre la història de Noè. A la volta, tracta les imatges de l'Antic Testament; a l'edat mitjana, aquesta temàtica és una de les preferides i es troba sovint a les portalades de les esglésies romàniques o de les portes de les catedrals gòtiques; al Renaixement, continua sent tema favorit pels artistes, però perd una mica el caràcter religiós per convertir-se en estudis d'anatomia.[11] Entre aquestes escenes, es troben figures nues, anomenades ignudis, que sostenen deu grans medallons que simulen ser de bronze, amb escenes del Llibre dels reis. Les quatre cantonades de la volta, en forma de triangle, representen escenes de la lluita d'Israel per aconseguir la seva llibertat. A tots dos costats de la part central, assegudes en trons, apareixen les sibil·les i els profetes i, finalment, als triangles més petits i sobre les finestres, queden representats els avantpassats de Jesús.[12]
qas: answers: text: Els elements arquitectònics simulats
question: Què aconsegueix multiplicar els marcs de la volta?

answers: text: nou
question: Amb quants rectangles està dividida la franja central?

answers: text: del Gènesi
question: Quines escenes contenen els nous rectangles que divideixen la franja central?

answers: text: ignudis
question: Com s'anomenen les figures nues que es troben entre les escenes de la pintura?

answers: text: deu grans medallons
question: Què sostenen els ignudis?